Sátt í starfsmannamálum Brekkubæjarskóla Á fundi bæjarráðs Akraness í síðustu viku var greint frá því að sátt væri komin í starfsmannamál Brekkubæjarskóla . Á fundi ráðsins var vísað í bréf Hrannar Eggertsdóttur og Bjarna Þórs Bjarnasonar kennara , dagsett í júní í sumar og ítrekunarbréf þeirra dags. 7. september , en fyrra bréfið fengu þau birt í Skessuhorni . Það varðaði aðkomu forseta bæjarstjórnar Akraness að skólastjórn á Akranesi . Í bókun bæjarráðs segir : “ Að gefnu tilefni skal tekið fram , varðandi starfsmannamál Brekkubæjarskóla - trúnaðarmál -merkt 1010199 , um aðkomu Sveins Kristinssonar , forseta bæjarstjórnar , að málinu er lokið með sátt . Aðkoma hans að málinu var skv. samþykkt bæjarstjórnar Akraness frá 25. janúar 2011 , 14. tl . merkt trúnaðarmál , en um málið var fjallað á lokuðum fundi að lokinni boðaðri dagskrá fundarins . Bæjarstjóri hafði lýst sig vanhæfan vegna persónulegra tengsla við aðila máls og einnig var framkvæmdastjóri Fjölskyldustofu lýstur vanhæfur í málinu sem undirmaður bæjarstjóra . Varðandi erindi það sem hér er til umræðu samþykkir bæjarráð að fela bæjarstjóra að gera tillögu að svari og leggja fyrir bæjarráð , ” segir í bókun ráðsins .